KOMMISSIONENS BESLUTNING af 12. april 1996 om ændring af beslutning 94/278/EF om listen over tredjelande, hvorfra medlemsstaterne tillader indførsel af en række produkter omhandlet i direktiv 92/118/EØF (Tekst af betydning for EØS) (96/285/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/118/EØF af 17. december 1992 om dyresundhedsmæssige og sundhedsmæssige betingelser for samhandel med og indførsel til Fællesskabet af produkter, der for så vidt angår disse betingelser ikke er underlagt specifikke fællesskabsbestemmelser, som omhandlet i bilag A, kapitel I, i direktiv 89/662/EØF, og for så vidt angår patogener, i direktiv 90/425/EØF (1), senest ændret ved Kommissionens beslutning 96/103/EF (2), særlig artikel 10, stk. 2, litra a), og

ud fra følgende betragtninger:

Kommissionens beslutning 94/278/EF (3), senest ændret ved beslutning 96/166/EF (4), giver en liste over tredjelande, hvorfra medlemsstaterne tillader indførsel af en række produkter omhandlet i direktiv 92/118/EØF;

Kommissionens beslutning 95/338/EF (5) ændrede kapitel 1 i bilag II til direktiv 92/118/EØF, således at der blev skelnet mellem listerne over tredjelande, hvorfra medlemsstaterne tillader indførsel af henholdsvis fersk fjerkrækød og visse fjerkrækødprodukter;

den gældende liste over tredjelande, hvorfra medlemsstaterne tillader indførsel af æg og ægprodukter, jf. del VIII i bilaget til beslutning 94/278/EØF, bør derfor ændres, så listen for ægprodukter følger listen for varmebehandlede fjerkrækødprodukter;

listen over tredjelande i beslutning 94/278/EF omfatter desuden listen over de tredjelande, hvorfra medlemsstaterne tillader indførsel af foder til selskabsdyr, der indeholder lavrisikostoffer, jf. Rådets direktiv 90/667/EØF (6);

efter anmodning fra Sri Lankas myndigheder har Kommissionen aflagt et dyresundhedsbesøg i Sri Lanka; det fremgik, at Sri Lanka opfylder sundhedskravene til bestemte typer foder til selskabsdyr; Sri Lanka bør derfor optages på listen over lande, hvorfra indførsel af bestemte typer foder til selskabsdyr til EF tillades;

efter anmodning fra de indiske myndigheder bør Indien optages på listen over tredjelande, hvorfra medlemsstaterne tillader indførsel af snegle;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I bilaget til beslutning 94/278/EF foretages følgende ændringer:

1) Del VIII affattes således:

»DEL VIII

Liste over tredjelande, hvorfra medlemsstaterne tillader indførsel af æg og ægprodukter til konsum

A. Æg

Alle tredjelande, der er opført på listen i Kommissionens beslutning 94/85/EF

B. Ægprodukter

Alle tredjelande, der er opført på listen i del 1 i bilaget til beslutning 79/542/EØF«

2. I del X tilføjes følgende:

», samt følgende lande:

(LK) Sri Lanka(*)

(*) Kun ugarvede, fortærbare produkter til selskabsdyr fremstillet af hovdyrhuder (tyggepinde, tyggeben o.lign. til hunde).«

3) I del XI tilføjes følgende i alfabetisk orden efter ISO-koden:

»(IN) Indien«.

Artikel 2

Denne beslutning er rettet til medlemsstaterne.

Udfærdiget i Bruxelles, den 12. april 1996.

På Kommissionens vegne

Franz FISCHLER

Medlem af Kommissionen

(1) EFT nr. L 62 af 15. 3. 1993, s. 49.

(2) EFT nr. L 24 af 31. 1. 1996, s. 28.

(3) EFT nr. L 120 af 11. 5. 1994, s. 44.

(4) EFT nr. L 39 af 17. 2. 1996, s. 25.

(5) EFT nr. L 200 af 24. 8. 1995, s. 35.

(6) EFT nr. L 363 af 27. 12. 1990, s. 51.